Firma promite credite cu o dobândă extrem de mică, care poate ajunge şi la 2,68 la sută pe an. Însă există câteva condiţii: cei care doresc acest împrumut trebuie mai întâi să plătească 5 la sută din valoarea acestuia, precum şi alte taxe, iar apoi să aştepte între o lună şi… 20 de ani până să vadă banii, pentru că împrumuturile se dau doar din fondurile adunate de la clienţi.

Firma funcţionează din aprilie, iar plângerile au început să curgă. Peste 20 de reclamaţii s-au înregistrat în ultima perioadă.

Cea mai mare sumă virată în conturile firmei se ridică la 6000 mii de euro, fără însă ca persoana în cauză să-și fi primit împrumutul. În fiecare lună, oamenilor li se spune să mai aştepte, deoarece nu sunt fonduri.

Păgubiţii se gândesc să acţioneze în instanţă firma pentru a-şi recupera banii.